CELEX: 32016D1373
Language: ro
Date: 2016-08-11 00:00:00
Title: Decizia de punere în aplicare (UE) 2016/1373 a Comisiei din 11 august 2016 de aprobare a planului de performanță al rețelei pentru a doua perioadă de referință a schemei de performanță a cerului unic european (2015-2019) (Text cu relevanță pentru SEE)

12.8.2016   
            
            
               RO
            
            
               Jurnalul Oficial al Uniunii Europene
            
            
               L 217/51
            
         DECIZIA DE PUNERE ÎN APLICARE (UE) 2016/1373 A COMISIEI
   din 11 august 2016
   de aprobare a planului de performanță al rețelei pentru a doua perioadă de referință a schemei de performanță a cerului unic european (2015-2019)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulamentul-cadru) (1), în special articolul 11 alineatul (1),
   având în vedere Regulamentul de punere în aplicare (UE) nr. 390/2013 al Comisiei din 3 mai 2013 de instituire a unui sistem de performanță pentru serviciile de navigație aeriană și pentru funcțiile de rețea (2), în special articolul 6 litera (d),
   întrucât:
   
               (1)
            
            
               În conformitate cu Regulamentul (UE) nr. 677/2011 al Comisiei (3), administratorul de rețea contribuie la implementarea schemei de performanță.
            
         
               (2)
            
            
               În conformitate cu Regulamentul de punere în aplicare (UE) nr. 390/2013, administratorul de rețea a elaborat planul de performanță al rețelei pentru a doua perioadă de referință a schemei de performanță a cerului unic european (2015-2019) și l-a transmis Comisiei.
            
         
               (3)
            
            
               Comisia, asistată de organismul de evaluare a performanței, a evaluat planul de performanță al rețelei în raport cu obiectivele de performanță la nivelul Uniunii și, mutatis mutandis, criteriile prevăzute în anexa IV la Regulamentul de punere în aplicare (UE) nr. 390/2013, precum și cu celelalte cerințe ale regulamentului respectiv.
            
         
               (4)
            
            
               Această evaluare a arătat că planul de performanță al rețelei este în conformitate cu aceste obiective, criterii și cerințe. În special, în ceea ce privește domeniile de performanță cheie ale siguranței, mediului și capacității, obiectivele stabilite în cadrul planului sunt egale cu obiectivele la nivelul Uniunii și sunt, în consecință, conforme cu obiectivele respective la nivelul Uniunii. În ceea ce privește domeniul de performanță cheie al rentabilității, obiectivele stabilite în plan sunt, de asemenea, conforme cu obiectivele la nivelul Uniunii, având în vedere că tendința de reducere a costurilor unitare determinate este mai mare decât obiectivul la nivelul Uniunii.
            
         
               (5)
            
            
               Prin urmare, este oportună aprobarea de către Comisie a versiunii finale a planului de performanță al rețelei, în ediția sa din iunie 2015, astfel cum a fost elaborată de administratorul de rețea și transmisă Comisiei,
            
         ADOPTĂ PREZENTA DECIZIE:
   Articolul 1
   Se aprobă planul de performanță al rețelei pentru a doua perioadă de referință a schemei de performanță a cerului unic european (2015-2019), în ediția sa din iunie 2015, astfel cum a fost prezentat de administratorul de rețea.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene
   
   
      Adoptată la Bruxelles, 11 august 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 96, 31.3.2004, p. 1.
   
      (2)  JO L 128, 9.5.2013, p. 1.
   
      (3)  Regulamentul (UE) nr. 677/2011 al Comisiei din 7 iulie 2011 de stabilire a normelor de aplicare a funcțiilor rețelei de management al traficului aerian (ATM) și de modificare a Regulamentului (UE) nr. 691/2010 (JO L 185, 15.7.2011, p. 1).